Toshkent shahridagi qator tumanlarning ayrim hududlarida elektr qurilmalarini rekonstruksiya va modernizatsiya qilish ishlari sababli elektr ta’minoti vaqtincha to‘xtatildi. «Hududiy elektr tarmoqlari» Toshkent shahar filiali xabariga ko‘ra, bugun, 15 iyun kuni quyidagi manzillarda elektr ta’minoti vaqtincha o‘chirildi: Yashnobod tumanining: «Tovkantepa» hamda «Mirishkor» MFY ayrim hududlarida soat 16:00 gacha; Mirobod tumanining: «Inoqobod» va «Banokatiy» MFY ayrim hududlarida soat 17:00 gacha; Chilonzor tumanining: «Qatortol» hamda «Hosilot» MFY ayrim hududlarida soat 17:00 gacha. Yuqoridagi hududlarda ta’mirlash ishlari belgilangan vaqtdan avvalroq yakunlanishi mumkinligi bildirilgan.